മാട്ടൂല്‍ - വിക്കിപീഡിയ

# മാട്ടൂല്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

മാട്ടൂല്‍
മാട്ടൂല്‍
വിക്കിമാപ്പിയ‌ -- 11.40° N 76.07° E
ഭൂമിശാസ്ത്ര പ്രാധാന്യം | ഗ്രാമം
രാജ്യം | ഇന്ത്യ
സംസ്ഥാനം | കേരളം
ജില്ല | കണ്ണൂര്‍
ഭരണസ്ഥാപനങ്ങള്‍ | പഞ്ചായത്ത്
അദ്ധ്യക്ഷണ്‍ |
വിസ്തീര്‍ണ്ണം | ചതുരശ്ര കിലോമീറ്റര്‍
ജനസംഖ്യ |
ജനസാന്ദ്രത | /ച.കി.മീ
കോഡുകള്‍ • തപാല്‍ • ടെലിഫോണ്‍ | 670 302 +
സമയമേഖല | UTC +5:30
പ്രധാന ആകര്‍ഷണങ്ങള്‍ | ‍

കേരളത്തിലെ കണ്ണൂര്‍ നഗരത്തിന്റെ വടക്കു പടിഞ്ഞാറ് ഭാഗത്തായി സ്ഥിതി ചെയ്യുന്ന ഒരു ഉപദ്വീപാണ് മാ‍ട്ടൂല്‍ ഗ്രാമം. തെക്കുമ്പാട് എന്ന ദ്വീപും, മടക്കര എന്ന ഉപദ്വീപും ചേര്‍ന്നതാണു മാ‍ട്ടൂല്‍ ഗ്രാമപഞ്ചായത്ത്.

ഏഴുകിലോമീറ്ററോളം നീളവും ഒന്നര കിലോമീറ്റരോളം വീതിയില്‍ കിഴക്കു കുപ്പം-പഴയങ്ങാടി-വളര്‍പട്ടണം പുഴയും പടിഞ്ഞാറ് അറബിക്കടലും വടക്കു മാ‍ടായി പഞ്ചായത്തും തെക്കു അഴീക്കല്‍ പുലിമുട്ടും ആണ് മാട്ടുലിന്റെ അതിരുകള്‍. മാട്ടുലിന്റെ തെക്കു കിഴക്കു ഭാഗം കുപ്പം-വളര്‍പട്ടണം പുഴയില്‍ ഒരു ദ്വീപായിട്ടണ് തെക്കുമ്പാട് കിടക്കുന്നതു. തെക്കുമ്പാടിന്റെ തെക്കുകിഴക്കുഭാഗത്തായി പാപ്പിനിശ്ശേരി പഞ്ചായത്തില്‍പെട്ട ഇരീണാവിനോടു തൊട്ടുകിടക്കുന്ന സ്ഥലമാണ് മടക്കര.

മാട്ടൂലിലെ മൊത്തം ജനസംഖ്യ ഇരുപത്തായ്യായിരത്തോളം വരും. ഒരു ഗവണ്മെന്റു ഹൈസ്കൂളും ഒരു അണ്‍-എയ്ഡഡ് ഗേള്‍സ് ഹൈസ്കൂളും ഉള്ള മാട്ടൂല്‍ പഞ്ചായത്തു നിവാസികള്‍ ഉന്നത വിദ്യാഭ്യാസത്തിനും ചികിത്സയ്ക്കും തളിപ്പറമ്പ്, പയ്യന്നൂര്‍, കണ്ണൂര്‍, പഴയങ്ങാടി എന്നീ നഗരങ്ങളെ ആശ്രയിക്കുന്നു.

ഭൂമിശാസ്ത്രപരമായ കാരണങ്ങളാല്‍ വലിയ വികസനം കടന്നുവന്നില്ല എങ്കിലും അടുത്തായി പണിത തെക്കുമ്പാടു-ചെറുകുന്നു പാലവും ഇപ്പോള്‍ പണി നടന്നു കൊണ്ടിരിക്കുന്ന മടക്കര-മാട്ടൂല്‍ പാലവും യാത്രാ സൌകര്യവും വികസനവും ത്വരിതഗതിയിലാക്കും എന്നു കരുതുന്നു. സ്വാതന്ത്ര്യത്തിനു മുന്നേ ഇവിടത്തെ നിവാസികള്‍ ബര്‍മ്മ, ഇന്‍ഡോനേഷ്യ, സിംഗപ്പൂര്‍, മലേഷ്യ എന്നീ നാടുകളില്‍ ജോലി അന്വേഷിച്ചു പോയ്ക്കൊണ്ടിരുന്നു. ഗള്‍ഫു പ്രവാസം തുടങ്ങിയതില്‍ പിന്നെ ഈ ഗ്രാമത്തിന്റെ മുഖഛായ മാറുകയായിരുന്നു.

ഉള്‍നാടന്‍ ജലഗതഗതത്തിനും മത്സ്യ ബന്ധനത്തിനും ഏറെ അനുയോജ്യമായ മാട്ടൂലും, പരിസര പ്രദേശങ്ങളും ഇന്നും ഈ മേഖലയില്‍ ‍ഏറെയൊന്നും ശ്രദ്ധിക്കപ്പെട്ടിട്ടില്ല.

## [തിരുത്തുക] പ്രമാണാധാരസൂചി

## [തിരുത്തുക] കുറിപ്പുകള്‍

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%AE/%E0%B4%BE/%E0%B4%9F/%E0%B4%AE%E0%B4%BE%E0%B4%9F%E0%B5%8D%E0%B4%9F%E0%B5%82%E0%B4%B2%E0%B5%8D%E2%80%8D.html"

സൂചികകള്‍: കേരളത്തിലെ ഗ്രാമങ്ങള്‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക